b'\n_START_ARTICLE_\nLapisan Payar\n_START_PARAGRAPH_\nLapisan Payar merupakan satu lapisan batu pasir berusia Kambria yang membentuk Kepulauan Payar di Kedah, Malaysia.\n_START_SECTION_\nAsal-usul Nama\n_START_PARAGRAPH_\nNama Lapisan Payar diambil bersempena nama Kepulauan Payar yang terdiri daripada Pulau Payar, Pulau Kaca dan Pulau Lembu dan mula digunapakai oleh Che Aziz Ali et.al (1991).\n_START_SECTION_\nUsia dan Korelasi\n_START_PARAGRAPH_\nJones (1978) meletakkan batuan ini sebagai Formasi Machinchang yang berusia Kambria berdasarkan ciri batuan kuartzit berfelspar yang serupa._NEWLINE_Jabatan Penyiasatan Kajibumi Malaysia (1973) menandakan batuan ini sebagai Formasi Mahang dan Formasi Semanggol  yang masing-masing berusia Silur hingga Ordovisi dan Trias._NEWLINE_Che Aziz Ali et.al (1991) mengandaikan batuan Lapisan Payar sebagai berusia Kambria walaupun tiada fosil ditemui kerana ciri batuan adalah mirip dengan batu pasir Formasi Machinchang dan ahli kuartzit Formasi Jerai._NEWLINE_Che Aziz Ali et.al (1991) meletakkan batuan ini bukan sebahagian Formasi Machinchang atau Formasi Jerai, tetapi penghubung antara kedua-duanya.'